
	[bookmark: nev]MAJOR ADRIENN
adrienn998@gmail.com
Védőnő szakirány (Egészségügyi gondozás és prevenció alapszak)
BSc, 7. félév
Szegedi Tudományegyetem
Egészségtudományi és Szociális Képzési Kar
	
[bookmark: _GoBack]






Témavezető:
	Tóth Erika
mesteroktató, SZTE ETSZK




A társas támogatottság, az észlelt stressz és az iskolavédőnői intervenció lehetőségeinek összefüggései a középiskolás korosztályban

Bevezetés: A kutatás célja annak bizonyítása, hogy iskolavédőnői kompetenciakörben gyakorlatba illeszthető a középiskolás korosztály lelki egészségének támogatása. Cél a tréningen résztvevő diákok stresszel való hatékonyabb megküzdőképességének kialakítása. A megvalósítás egy saját fejlesztésű stresszkezelő tréningprogram megtartásával történik, kihasználva a kortárs közegben tapasztalt társas támogatottságot.
Módszerek: Pilot mérés kereteiben letesztelt tréningprogram kihirdetése, résztvevők toborzása és 2022 őszén kezdődő stresszkezelő tréning megtartása. N=12 fő tréningező és N=12 fő kontrollcsoport elő és utóméréssel végzett kérdőíves összehasonlító hatásvizsgálata. A vizsgálat első lépése a tréningalkalmak előtt kérdőívcsomag felvétele az MSPSS (Papp-Zipernovszky és mtsai, 2017), PSS (Stauder és mtsai, 2006), BAI (Beck, 1998), FFMQ (Baer, 2006) tesztbattériával. Ezt követi öt alkalommal, heti rendszerességgel megtartott, 90 perces tréningcsoportban való részvétel. A csoporttagok és a kontrollcsoport azonos beválogatási szempontokkal, hozzáférés alapú mintavétellel egy budapesti középiskolából kerültek a mintába. Átlagéletkoruk: 16,6 év. Az öt alkalmas, önismeretfejlesztést, stresszel való megküzdőképesség fejlesztését és hatékony időmenedzsment kialakítását célul kitűző program zárásakor ismételt kérdőívfelvétel a tréningezőkkel és a kontrollcsoporttal.
Eredmények: A folyamatban lévő tréningcsoport zárásakor az adatok kiértékelése SPSS programmal, kétmintás t-próbával. Kontroll és kísérleti csoport értékeinek számszerű összehasonlítása. Hatásvizsgálat a tréning előtti és tréning zárását követő állapotról. Az eredményekből várható a tréningcsoport hatékonyságának számszerű igazolása, mely a tréningcsoportban résztvevők hatékonyabb időmenedzselési és jobb stresszel szembeni megküzdőképességét mutatják.
Megbeszélés: Az eredmények és visszajelzések alapján alátámasztható az a szakirodalmi adat, miszerint a társas támogatottságot megküzdési stratégiaként alkalmazó diákok észlelt stressz szintje alacsonyabb. A tréning gyakorlatban történő megvalósításával bizonyított az a feltételezés, hogy iskolavédőnőként megvalósítható feladat a diákok lelki egészségvédelme a kortárs közegben végzett egészségfejlesztő tevékenységgel.
Támogató: Az Innovációs és Technológiai Minisztérium ÚNKP-21-1-SZTE-203 kódszámú Új Nemzeti Kiválóság programjának a Nemzeti Kutatási, Fejlesztési és Innovációs Alapból finanszírozott szakmai támogatásával készült.



